എം കെ ചെക്കോട്ടി അന്തരിച്ചു പേരാമ്ബ്രയിലും സമീപ പഞ്ചായത്തുകളിലും കമ്യൂണിസ്റ്റ് പാര്ടിയും സിപിഐ എമ്മും കെട്ടിപ്പടുക്കുന്നതില് നിര്ണായക പങ്കുവഹിച്ച വെള്ളിയൂരിലെ എം കെ ചെക്കോട്ടി 96 അന്തരിച്ചു. ഒരു മാസം മുമ്ബ് വീണ് പരിക്കേറ്റതിനെ തുടര്ന്ന് വീട്ടില് ചികിത്സയിലും വിശ്രമത്തിലുമായിരുന്നു. ഞായറാഴ്ച രാവിലെയായിരുന്നു അന്ത്യം. 1951 ല് കമ്യൂണിസ്റ്റ് പാര്ടിയില് അംഗമായി. നൊച്ചാട് സെല് സെക്രട്ടറിയായിരുന്നു. 64 ല് പാര്ടി പിളര്ന്നതിനെ തുടര്ന്ന് സിപിഐ എമ്മിന്റെ ഭാഗമായി. 40 വര്ഷം നൊച്ചാട് ലോക്കല് സെക്രട്ടറി, പേരാമ്ബ്ര ഏരിയാ കമ്മിറ്റി അംഗം, കര്ഷക സംഘം ഏരിയാ കമ്മിറ്റി അംഗം എന്നീ നിലകളില് പ്രവര്ത്തിച്ചു. സിപിഐ എം നൊച്ചാട് ലോക്കല് കമ്മിറ്റി അംഗമാണ്. അയിത്തത്തിനും തീണ്ടലിനുമെതിരായ സമരം, കുളിസമരം, മീശ വെക്കാനുള്ള സമരം, ഹരിജനങ്ങള്ക്ക് മുടി വെട്ടാനുള്ള സമരം, കുടിയിറക്കിനെതിരായ സമരം തുടങ്ങി നിരവധി പോരാട്ടങ്ങള്ക്ക് നേതൃത്വം നല്കി. ജന്മിമാരുടെയും കോണ്ഗ്രസ് ഗുണ്ടകളുടെയും പൊലീസിന്റെയും മര്ദ്ദനങ്ങള്ക്കിരയായി. ഭാര്യ: കല്യാണി. സിപിഐ എം ജില്ലാ കമ്മിറ്റി അംഗവും ജനാധിപത്യ മഹിളാ അസോസിയേഷന് ജില്ലാ കമ്മിറ്റി അംഗവും മുന് ജില്ലാ പഞ്ചായത്ത് പ്രസിഡന്റുമായ എം കെ നളിനി ഉള്പ്പെടെ ഏഴ് മക്കളാണ്. മരുമകന്: സിപിഐ എം സംസ്ഥാന സെക്രട്ടറിയറ്റംഗവും അംഗവും മുന് മന്ത്രിയുമായ ടി പി രാമകൃഷ്ണന് എംഎല്എ. Tags: featured news